[{"text_idx": "#000000", "text": "Ole teadlik! 5 levinumat va\u0308a\u0308rarusaama, mis pa\u0308ikesepaneele u\u0308mbritsevad"}, {"text_idx": "#000001", "text": "Pa\u0308ikesejaamade rajamine pole pelgalt uus kuum trend, vaid pikaajalises plaanis selgelt a\u0308ra tasuv investeering. Ku\u0308ll aga on aastatega paneelide osas levima hakanud erinevaid eksiarvamusi, alustades paigaldamisest lo\u0303petades toodetud energia kogusega."}, {"text_idx": "#000002", "text": "Et valeinfo ei osutuks roheenergia tootmisega alustamisel takistuseks ja saaksid investeeringus sajaprotsendiliselt kindel olla, ka\u0308ime u\u0308le peamised mu\u0308u\u0308did, mis pa\u0308ikeseenergia tootmisega seonduvad."}, {"text_idx": "#000003", "text": "Mu\u0308u\u0308t nr 1: Paneelid toodavad energiat ainult suvel, kui pa\u0308ike paistab."}, {"text_idx": "#000004", "text": "Nii see ei ole. Paneelide ko\u0303rgaeg ja\u0308a\u0308b tavaliselt ma\u0308rtsi kuni hilise augusti vahele, millest parima toodanguga kuud on aprill ja mai. Po\u0303hjuseks lihtne asjaolu, et pa\u0308ike ka\u0308ib sel perioodil ko\u0303rgelt, misto\u0303ttu on otsest pa\u0308ikesevalgust pa\u0308eva jooksul rohkem."}, {"text_idx": "#000005", "text": "Kuna suurem tootmine saab alguse juba varakevadel ja kestab suve lo\u0303puni, ta\u0308hendab see, et paneelidega on vo\u0303imalik efektiivselt energiat toota va\u0308hemalt poole aastast. Talviti on pa\u0308ike ku\u0308ll madalamal ja selle arvelt tootlikkus va\u0308iksem, kuid see ei ta\u0308henda, et tootmist u\u0308ldse ei toimu \u2013 paneelid to\u0308o\u0308tavad ka pilvise ilmaga ning tagavad su\u0308gisel ja talvel kogu aastasest energiatoodangust 10\u201320%."}, {"text_idx": "#000007", "text": "Mu\u0308u\u0308t nr 2: Pa\u0308ikesejaam ei tasu ennast a\u0308ra."}, {"text_idx": "#000008", "text": "Enne projektiga alustamist tuleks esmalt hoolikalt la\u0308bi mo\u0303elda, kas pa\u0308ikesejaama omamine tarbimispunktis on vajalik, kui suure osa energiavajadusest see katta suudab ning kui suurt eelarvet paneelide paigaldamine no\u0303uab. Pa\u0308ikesejaama lo\u0303pliku tasuvuse osas ma\u0308ngivad rolli erinevad tegurid, na\u0308iteks ehitusto\u0308o\u0308del kasutatav tehnoloogia, finantseerimistingimused ning kohapeal tarbitava ja vo\u0303rku edastatava elektri osakaal."}, {"text_idx": "#000009", "text": "Mida rohkem kohapeal toodetud pa\u0308ikeseelektrit tarbimispunktis kasutust leiab, seda kiiremini projekt end a\u0308ra tasub. Keskmiselt tasub ha\u0308sti projekteeritud jaam end a\u0308ra ku\u0308mne aastaga. Olukorras, kus jaam on planeeritud oskamatult, vo\u0303ib selle tasuvusaeg kujuneda pikemaks."}, {"text_idx": "#000010", "text": "Veel soodustavad Eestis pa\u0308ikeseenergia tootmist:"}, {"text_idx": "#000011", "text": "keskmisest madalam o\u0303hutemperatuur, mis omalt poolt to\u0303stab pa\u0308ikesepaneelide efektiivsust;\nvalge pa\u0308evaaeg, mida on meil vo\u0303rreldes teiste Kesk-Euroopa riikidega suvel kauem;\nilmastik (suvel vihmahood ja talvel lumi), mis muudab paneelide hoolduse na\u0308iteks lo\u0303unamaade ko\u0303rval pea olematuks."}, {"text_idx": "#000012", "text": "Mu\u0308u\u0308t nr 3: Pa\u0308ikeseenergia tootmine on liiga kallis."}, {"text_idx": "#000013", "text": "Nii nagu iga investeeringu puhul, on ka pa\u0308ikesejaama ehituse puhul vajalik selle tasuvust eelnevalt hinnata. Kui tootmine ja tarbimine on omavahel tasakaalus ning investeeringu tasuvusaeg on sobiv, pole po\u0303hjust pa\u0308ikeseenergiat kalliks pidada."}, {"text_idx": "#000014", "text": "Kalliks osutub pa\u0308ikeseenergia vaid sellisel juhul, kui pa\u0308ikeseelektrijaama projekteerimis- vo\u0303i paigaldusto\u0308o\u0308d on teostatud lohakalt. Seeto\u0303ttu tuleb valiku tegemisel olla a\u0308a\u0308rmiselt hoolas ning leida ettevo\u0303te, kes on usaldusva\u0308a\u0308rne ja suudab pakkuda kvaliteetset tulemust, mis ja\u0308a\u0308b pu\u0308sima aastateks."}, {"text_idx": "#000015", "text": "Mu\u0308u\u0308t nr 4: Mul ei ole oma maja, seega ei saa ma pa\u0308ikesepaneele kasutusele vo\u0303tta."}, {"text_idx": "#000016", "text": "Pa\u0308ikesepaneele saab edukalt paigaldada ka korterelamule vo\u0303i muule hoonele, mis ei pea olema maja. Kortermaja puhul u\u0308hendatakse paneelid u\u0308histu u\u0308ldelektri arvesti taha ning need on vo\u0303imelised hoone u\u0308ldtarbimist katma."}, {"text_idx": "#000017", "text": "Na\u0308iteks tavaline viiekordne kortermaja mahutab oma katusele umbes 90 paneeli. See on piisav kogus, mille abil on vo\u0303imalik toota nii valgustusele, elektriku\u0308ttele jms kuluv energia."}, {"text_idx": "#000018", "text": "See, kas pa\u0308ikeseelektrijaama paigaldamine on vo\u0303imalik, so\u0303ltub hoonest endast. Oluline on, et katuse konstruktsioon ja kandevo\u0303ime oleksid piisavalt head ning suudaksid paneelide raskusele vastu pidada. Kui hoone seisukord seda vo\u0303imaldab, vo\u0303ib paneele paigaldada isegi vanemale ehitisele."}, {"text_idx": "#000019", "text": "Mu\u0308u\u0308t nr 5: Paneelid vajavad pidevat hooldamist."}, {"text_idx": "#000020", "text": "Pa\u0308ikesepaneelid u\u0308ldiselt suurt hooldust ei no\u0303ua, kuna meie piirkonnale omased tuulised ja vihmased ilmastikutingimused hoiavad neid aasta la\u0308bi piisavalt puhtana. Talvel, kui paneelidele tekib o\u0303huke kiht lund, hakkab seegi ajapikku sulama, kuna pa\u0308eva jooksul paistev pa\u0308ike soojendab paneelide pinna u\u0308les."}, {"text_idx": "#000022", "text": "Soovituslik on iga mo\u0303ne aja tagant pa\u0308ikesepaneelide seisukorda visuaalselt kontrollida ning eemaldada ettevaatlikult mustus, mida vihm ja tuul pole suutnud eemaldada."}, {"text_idx": "#000023", "text": "Astu samm rohelise ja sa\u0308a\u0308stliku energiatootmise suunas juba ta\u0308na! Rohkem vo\u0303imalusi leiad Eesti Energia kodulehelt."}, {"text_idx": "#000024", "text": "Pa\u0308ikesesalvestus kui investeering: kulud on suured, tulud veel suuremad"}, {"text_idx": "#000025", "text": "U\u0308lemaailmselt tajutakse u\u0308ha suurenevat vajadust puhtama ja sa\u0308a\u0308stlikuma energia ja\u0308rele ning pa\u0308ikeseenergia on selles vallas u\u0308ks juhtivaid lahendusi. Ta\u0308napa\u0308eval on to\u0303usnud pa\u0308ikeseenergiasse ja sellega koos salvestuslahendustesse investeerimine hinda ka eestlaste seas, pakkudes eeliseid nii tootjale kui tarbijale."}, {"text_idx": "#000026", "text": "Kasulikud nipid, mis aitavad tudengina elektriarvelt sa\u0308a\u0308sta"}, {"text_idx": "#000027", "text": "Septembris on paljud noored alustamas o\u0303pinguid u\u0308likoolis, mis osade jaoks ta\u0308hendab elukohavahetust ning sellega koos ka suurenenud va\u0308ljaminekuid. Elad sa u\u0308hiselamus, u\u0308u\u0308rid vo\u0303i omad pa\u0308ris enda kodu \u2013 jagame lihtsaid no\u0303uandeid, mida saad kasutusele vo\u0303tta, et su\u0308gistalvised elektriarved ei kasvaks u\u0308le pea."}, {"text_idx": "#000030", "text": "Oled Eesti Energia loodud energiatarkuse saidil, kus jagame ajakohast infot energiamaailmas toimuva kohta ja aitame teha paremaid energiaalaseid otsuseid. Ootame teie ku\u0308simusi ja teemade ettepanekuid e-posti aadressil blog@energia.ee"}]